Geluk en geld - www.bybelkennis.co.za
Die Dalai Lama moes ‘n lang reis per motor onderneem. ‘n Ryk familie het hom genooi om by hulle te kom eet. Toe hy hulle badkamer gebruik het, staan die medisynekassie oop. Hy kon nie anders om te sien wat daarin is nie: pynstillers, slaappille en kalmeerpille. Toe Daniel Coleman ‘n onderhoud met hom gehad het, vertel die Dalai Lama van sy ondervinding en voeg by: “Many people feel money is the source of a happy life. Money is necessary, useful—but more and more money does not bring happiness.”
As mense genoeg geld het vir die basiese noodsaaklikhede van die lewe, bevind studies dat meer geld feitlik niks tot hulle lewensbevrediging bydra nie. Wat maak dan die verskil in ons gevoel van welstand? Navorsing bevind dat die prefrontale area van die brein (wat ons emosies bestuur) en sekere areas in die midbrein wat gevoelens soos angs en kwaad wees genereer, met mekaar verbind is. Hieruit kon navorsers bepaal wat geluk teweegbring.
Vinnige herstal na terugslae. Van ons hou aan bekommernisse vas en herkou hulle. Ander herstel vinnig en gee aandag aan wat volgende is. Die vinnige herstel help ons om vinnig in ‘n goeie gemooedstemming te kom.
Bly positief. Hoe meer negatief ons algemene siening, hoe meer pla dinge ons.
Deur in ons eie bekommernisse vasgevang te word, plaas ons die fokus op onsself. As ons egter aanpas by diegene om ons, sal ons agterkom dat hulle hulp nodig het. En as ons hulle help, beloon ons brein ons en ons voel goed.
Gedagtes wat wandel, laat ons terneergedruk voel. Gedagtes wat aandag gee aan wat nou gebeur, bevry ons van ons negatiewe gevoelens.
Die goeie nuus is dat hierdie areas in die brein wat ons goed laat voel, geoefen kan word. Een manier is om deernis te beoefen.
Laaste 7 Dae: 5,845
Laaste 30: 22,226
Laaste 365 Dae: 448,106